มันนี่ทูเดย์
ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศ ณ 13 พ.ย.ที่ผ่านมา
21 พ.ย. 2558

ทุนสำรองฯ เพิ่ม 800 ล้านเหรียญ
ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศ ณ 13 พ.ย.ที่ผ่านมา ว่า อยู่ที่ระดับ 1.573 แสนล้านเหรียญสหรัฐ หรือประมาณ 5.644 ล้านล้านบาท เพิ่มขึ้น 800 ล้านเหรียญสหรัฐ หรือประมาณ 2.86 หมื่นล้านบาท หากคิดอัตราแลกเปลี่ยน 35.80 บาท/เหรียญสหรัฐ จากสัปดาห์ก่อนหน้าอยู่ที่ระดับ 1.565 แสนล้านเหรียญสหรัฐ หรือประมาณ 5.567 ล้านล้านบาท
นักค้าเงินธนาคารพาณิชย์ ระบุว่า สาเหตุที่ทุนสำรองเพิ่มขึ้นน่าจะเป็นไปตามกลไกปกติที่ทางการอาจจะเข้ามาซื้อเงินเหรียญสหรัฐเก็บในทุนสำรองเพื่อดูแลค่าเงินบ้าง บวกกับทิศทางเงินบาทที่แข็งค่าขึ้นในช่วงที่ผ่านมา ทำให้เวลาตีมูลค่าเป็นเงินเหรียญสหรัฐแล้วเพิ่มขึ้น